దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నెం.4లో 9మంది ఫెయిల్.. రాయుడు హిట్
టీమిండియా గత మూడునాలుగేళ్లలో నెం.4 స్థానం కోసం దాదాపు 9 మంది ఆటగాళ్లని పరీక్షించింది. ఈ క్రమంలో సీనియర్లు యువరాజ్ సింగ్, సురేశ్ రైనా, అజింక్య రహానె, దినేశ్ కార్తీక్‌లకి ఛాన్స్‌లిచ్చింది. కానీ.. ?
Samayam Telugu | Updated:
Oct 30, 2018, 05:21PM IST
భారత్ జట్టుని సుదీర్ఘకాలంగా వేధిస్తున్న నెం.4 బ్యాట్స్‌మెన్ సమస్య సోమవారం జరిగిన బ్రబౌర్న్ వన్డేతో తీరిపోయింది. వెస్టిండీస్‌తో జరిగిన ఈ వన్డేలో నాలుగో స్థానంలో బ్యాటింగ్‌కి వచ్చిన అంబటి రాయుడు (100: 81 బంతుల్లో 8x4, 4x6) శతకంతో సత్తాచాటాడు. ఓపెనర్ శిఖర్ ధావన్, కెప్టెన్ విరాట్ కోహ్లి వికెట్లు చేజార్చుకుని ఇబ్బందుల్లో పడిన జట్టుని రోహిత్ శర్మతో కలిసి 200+ భాగస్వామ్యంతో రాయుడు తిరుగులేని స్థితిలో నిలిపాడు. మ్యాచ్ గమనానికి అనుగణంగా స్ట్రైక్‌ని రొటేట్ చేస్తూనే.. గత తప్పిన బంతుల్ని బౌండరీకి తరలించిన రాయుడు ఆటకి టీమిండియా మేనేజ్‌మెంట్ ఫిదా అయిపోయింది. 2019 ప్రపంచకప్‌ వరకూ నెం.4 బ్యాట్స్‌మెన్‌ గురించి ఇక చర్చ ఉండబోదని వైస్‌కెప్టెన్ రోహిత్ శర్మ బాహాటంగానే ప్రకటించేశాడు.
https://t.co/n9rbXvXPL6
&mdash; This is HUGE! (@ghanta_10) 1540813333000
టీమిండియా గత మూడునాలుగేళ్లలో నెం.4 స్థానం కోసం దాదాపు 9 మంది ఆటగాళ్లని పరీక్షించింది. ఈ క్రమంలో సీనియర్లు యువరాజ్ సింగ్, సురేశ్ రైనా, అజింక్య రహానె, దినేశ్ కార్తీక్‌లకి ఛాన్స్‌లిచ్చింది. కానీ.. వారు నిలకడగా ఆ స్థానంలో రాణించలేకపోయారు. దీంతో.. యువ క్రికెటర్లు మనీశ్ పాండే, హార్దిక్ పాండ్య, కేదార్ జాదవ్, కేఎల్ రాహుల్, మనోజ్ తివారీలకి అవకాశాలిచ్చింది. వీళ్లూ నిరాశపరిచారు. దీంతో.. సమస్య మళ్లీ మొదటికి వచ్చింది.
https://t.co/aHHT98vsCM